Medical Online > eü-gazdaság > Csomag a keringési betegségek ellen
2018. január 09. 06:36
Mivel a szív- és érrendszeri megbetegedések, illetve halálozások legfontosabb kockázati tényezői a magas vérnyomás, a cukorbaj, a zsíranyagcsere-betegség, valamint az ezeket előidéző elhízás, dohányzás, alkoholizmus, egészségtelen táplálkozás és mozgásszegény életmód, a keringési betegségek megelőzését célzó, nemrég elfogadott komplex program is ezekre koncentrál. (A Nemzeti Népegészségügyi Stratégiához kapcsolódó egészségügyi ágazati szakpolitikai program 2017. és 2018. évre vonatkozó intézkedéseinek részeként megvalósuló, keringési betegségek megelőzését célzó komplex programról a MedicalOnline-on már tavaly beszámoltunk.)
A részletek kidolgozása a 2012–14 között létrehozott egészségfejlesztési irodák, valamint a Nemzeti Diák-, Hallgatói és Szabadidősport-szövetség feladata lenne, de biztosítanák azt is, hogy országosan mindenütt elérhetők legyenek „tárt kapus” sportlétesítmények a lakosság részére is – számol be most a Magyar Idők.
A keringési betegségek megelőzését célzó projektre 2017–2018-ban 3,9 milliárd forintot költenének.
intézkedési terv, kormányzat , népegészségügy, népegészségügyi stratégia, szív- és érrendszeri betegségek